Príloha č. 7
k nariadeniu vlády č. .../2004 Z. z.
ES skúška typu
(postup B)
1.	Notifikovaná osoba zisťuje a overuje, či skúšobná vzorka zastupuje danú výrobu a spĺňa ustanovenia nariadenia, ktoré sa jej týkajú.
2.	Žiadosť o ES skúšku typu podáva výrobca alebo jeho splnomocnenec notifikovanej osobe podľa vlastného výberu.
Žiadosť obsahuje:
a)	meno a adresu výrobcu a ak je žiadosť podaná splnomocnencom, tak jeho meno a adresu,
b)	písomné vyhlásenie, že tá istá žiadosť nebola podaná inej notifikovanej osobe,
c)	dokumentáciu podľa bodu 3.
Žiadateľ dodá notifikovanej osobe skúšobnú vzorku typu, reprezentanta predpokladanej výroby (ďalej len „typ“). Typ môže pokryť niekoľko verzií výrobku za predpokladu, že rozdiely medzi verziami nemajú vplyv na úroveň bezpečnosti a iné požiadavky, týkajúce sa vyhotovenia výrobku. Notifikovaná osoba môže požadovať ďalšie vzorky, ak je to potrebné na vykonanie skúšobného programu.
3.	Dokumentácia dokladuje zhodu posudzovaného výrobku s požiadavkami nariadenia. Ak je to rozhodujúce pre dané posudzovanie, zahŕňa aj konštrukčnú dokumentáciu, výrobnú dokumentáciu a opis fungovania výrobku v prevádzke podľa prílohy č. 13.
4.	Notifikovaná osoba:
4.1	prekontroluje dokumentáciu, overí či daný typ bol vyrobený podľa dokumentácie a určí prvky, ktoré boli navrhnuté v zhode a príslušnými ustanoveniami slovenských technických noriem, ako aj komponenty, ktoré boli navrhnuté bez použitia príslušných ustanovení týchto noriem,
4.2	vykoná alebo dá vykonať príslušné overovania alebo nevyhnutné skúšky na zistenie, či tam, kde neboli aplikované slovenské technické normy, riešenia, ktoré prijal výrobca spĺňajú základné technické požiadavky nariadenia,
4.3	vykoná alebo nechá vykonať príslušné overovania a nevyhnutné skúšky na zistenie, či v prípade ak si výrobca zvolili aplikáciu príslušných slovenských technických noriem podľa § 10, tieto boli skutočne použité,
4.4	dohodne sa so žiadateľom na mieste, kde sa uskutoční overovanie a kde sa vykonajú nevyhnutné skúšky.
5.	Ak typ spĺňa ustanovenia tohto nariadenia, notifikovaná osoba vydá žiadateľovi ES certifikát typu výrobku. Certifikát obsahuje názov a adresu výrobcu, rozhodnutie o výsledku skúšky, podmienky jeho platnosti a potrebné údaje na identifikáciu schváleného typu.
K certifikátu typu sa prikladá zoznam príslušných častí dokumentácie a jeho kópiu uchováva notifikovaná osoba. Ak je výrobcovi odmietnuté vydanie ES certifikátu typu notifikovaná osoba mu poskytne podrobné odôvodnenie takého odmietnutia.
6.	Žiadateľ informuje tú notifikovanú osobu, ktorá má archivovanú dokumentáciu o ES certifikácii typu o každej modifikácií schváleného výrobku, ktoré musia byť dodatočné schválené, ak tieto zmeny môžu mať vplyv na zhodu so základnými požiadavkami alebo na predpísané podmienky použitia daného výrobku. Toto dodatočné schválenie je vydané vo forme dodatku k originálu ES certifikátu typu.
7.	Notifikovaná osoba oznámi iným notifikovaným osobám príslušné informácie týkajúce sa ES certifikátu typu výrobku a vydaných dodatkoch a o zrušení ich platností.
8.	Iné notifikované osoby môžu dostať kópie ES certifikátu typu  a ich dodatkov. Prílohy k certifikátom zostávajú uchované pre potreby iných notifikovaných osôb.
9.	Výrobca alebo jeho splnomocnenec uchováva kópie dokumentácie k ES certifikátu typu výrobku a ich dodatky aspoň 10 rokov od ukončenia výroby posledného výrobku. Ak v Slovenskej republike neexistuje výrobca alebo jeho splnomocnenec uchováva dokumentáciu osoba, ktorá výrobok uvádza na trh.